ኢትዮጵያ መድህን ድርጅት ለባለ 30 ወለል ህንጻው የዲዛይን መረጣ አካሄደ
አዲሰ አበባ ፤  ጥር 29/2006 (ዋልታ) – የኢትዮጵያ መድህን ድርጅት በአዲስ አበባ ለሚያስገነባው ባለ 30 ወለል ህንጻ የዲዛይን መረጣ አካሄደ ።ድርጅቱ ለህንጻው ግንባታ 2.2 ቢሊየን ብር ወጪ የሚያደርግ ሲሆን ፥ ትላንት ምሽትም ከቀረቡ 21 የህንጻው ዲዛኖች መካከል አሸናፊው ተለይቷል ።የኢትዮጵያ መድን ድርጅት ዋና ስራ አስፈጻሚ አቶ ወንደሰን ኢተፋ እንዳሉት፥  የህንጻው መገንባት ድርጅቱ የህይወትና የንብረት መድን ሽፋንን ለማሳደግ ለሚያደርገው እንቅስቃሴ ትልቅ ድጋፍ ያደርጋል።ህንጻው አምባሳደር ተብሎ በሚጠራው አካባቢ በሁለት ሺህ ካሬ ሜትር ቦታ ላይ የሚገነባ ይሆናል።እንደ ኤፍ.ቢ.ሲ ዘገባ በቀጣይም ግንባታውን ለመጀመር የሚያስችል አለም አቀፍ ጨረታ እንደሚወጣ ስራ አስፈጻሚው ተናግረዋል።